Chlorid strieborný

Chlorid strieborný je biela práškovitá chemická zlúčenina prakticky nerozpustná vo vode, ale dobre rozpustná vo vodnom roztoku amoniaku. Je svetlocitlivý a na svetle sa rozkladá za uvoľňovania chlóru a kovového striebra.

 Fyzikálno-chemické vlastnosti 
Chlorid strieborný je prakticky nerozpustný vo vode. Rozpúšťa sa vo vodnom roztoku amoniaku za vzniku diamín-strieborného katiónu ([Ag(NH3)2]+). Rozpúšťa sa tiež v roztokoch kyanidov, tiosíranu, chloridov, kvapalného amoniaku a pyridínu.

Na svetle sa chlorid strieborný za odštepovania chlóru a vylučovania jemne rozptýleného kovového striebra farbí orgovánovo, bledo fialovo a nakoniec modrozeleno.

 Použitie 
Na svetlocitlivosti je založené jeho použitie vo fotografii (hlavne na kopírovacie papiere a tiež pre diapozitívne dosky).

 História 
Chlorid strieborný bol objavený roku 1565.
 1777 - Carl Wilhelm Scheele objavil černanie chloridu strieborného UV lúčmi.
 1802 - Vznikol prvý obraz vykreslený na plochu impregnovanú dusičnanom či chloridom strieborným, vzniknuté obrazy ešte nevedeli ustáliť (Thomas Wedgwood; sir Humphry Davy).

 Podobné látky 
 Bromid strieborný
 Fluorid strieborný
 Jodid strieborný

 Iné projekty 

 Literatúra 


 Zdroj 

Strieborný
Strieborný
Kategória:Zlúčeniny striebra
Kategória:Fotografické chemikálie